Det ble avholdt styremøter Momarken-selskapenet 27-01-11. Samtlige styremedlemmer deltok med unntak av Jørn Stamm som hadde meldt forfall. Fra administrasjonen deltok daglig leder Knut Ekhaugen.

Driftsselskapet

Referat fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsutvikling.
* Storskjerm. Vårt ønskede plasseringssted er godkjent av dommerene.

Om det ikke dukker opp uforutsette problemer, vil den være i drift på Unionskampen.

* Det ble referert fra møte med NR 19.ds vedrørende sponsorprosjektet. Vi ønsker at en andel av midler generert av general- og hovedsponsoravtaler kan disponeres av DS mens hoveddelen skal styrke V75-arrangementene.

Orienteringen ble tatt til etterretning.

Godkjenning av Årsregnskap 2010.

Årsregnskap med noter og beretning var forhåndsutsendt. Resultatet for 2010 er et overskudd på kr 15.031.- Daglig leder henviste til fullstendighetserklæring han hadde skrevet til revisor.

Følgende enstemmige vedtak ble fattet:

Styret godkjenner foreliggende årsregnskap for 2010.

Budsjett.

Budsjettet var til førstegangsbehandling på styremøte nr 9-10. Styreleder redegjorde for administrasjonens saksnotat, herunder uavklarte poster: andel sponsormidler ( jfr sak nr 2), bidrag avskr/finans storskjerm, Travskole, engasjement av deltids medarbeider på sosiale medier/tips. På bakgrunn av dekningstall for våre besøkende, utprøves tips i Smaalenenes Avis som dekker Indre Østfold.

Følgende enstemmige vedtak ble fattet:

Endelig budsjettforslag forelegges styret for godkjenning når det er klart.

Unionskampen.

Styreleder redegjorde for planleggingsarbeidet med Unionskampen. Det er ennå ikke avklart om det blir, eventuelt i hvilken form, et kringarrangement i NR-regi før Unionskampen, slik det har vært de 3 første årene. Dersom NR-arrangementet bortfaller, framkom en del ideer rundt et lokalt arrangement fredag før Unionskampen.

Inngangsavgift kr 50.- unntatt Karjolen hvor buffet-pris kr 350.- inkluderer inngang og program

Jubileumsberetning – felles for begge selskapene men administreres i DS.

Styreleder redegjorde for administrasjonens saksnotat og forslag til vedtak.

Følgende enstemmige vedtak ble fattet:

”Arbeidet med Jubileumsberetningen starter nå:” Momarken mot de 100” Tormod Valaker engasjeres til å skrive boka. Det oppnevnes en redaksjonskomite bestående av Ole Jørgen Eng (leder), Atle Frøshaug, Sverre Stang og Even Elvenes. Redaksjonskomiteen utarbeider en tidsplan, med tilhørende budsjett, som senere forelegges styret for godkjenning.”

Andre referatsaker.

Det ble referert fra Hestegallaen, hvor flere av de tilstedeværende deltok. Even Elvenes refererte fra kontakt med aktive ifm Hestegallaen i Gøteborg.

Eventuelt.

Øystein Østre nevnte en episode med fornærmet gjest på siste V75. Daglig leder har kontaktet vedkommende og personalet Karjolen og saken anses løst.